จับตามาตรการ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 11 ต.ค. 2553
11 ต.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 11 ต.ค. 2553
...จับตาการประชุมคณะรัฐมนตรีเศรษฐกิจ วันอังคารที่ 12 ต.ค. จะคลอดมาตรการรับมือบาทแข็งหรือไม่ เป็นความกังวลกับตลาดหุ้นปลายสัปดาห์ก่อน 
...ดัชนีปิดเกือบต่ำสุดของวัน 963.19 จุด ร่วง 7.71 จุด มูลค่าซื้อขาย 28,605 ล้านบาท 
...ใครจะคิดต่างชาติทำเซอร์ไพรส์กลับมาซื้อสุทธิ 2,872 ล้านบาท สวนทางกับสถาบัน หรือรายย่อย พากันตื่นเทขายหุ้นออกมา
...“สมพร จึงรุ่งเรืองกิจ” บิ๊กบอส กลุ่มบริษัท ไทยซัมมิท ถอดใจขายเงินลงทุนในเนชั่นมัลติมีเดีย กรุ๊ป (NMG) เงินที่หายไปจากการลงทุน “สมพร” แก้มือหาคืนได้มากกว่านี้ นาทีนี้เงิน 265 ล้านบาท ไม่ได้หาง่ายๆ ขายได้ถือว่าโชคดี คิดขายมาเป็นปีๆ ได้จังหวะดีก็ค่อนปีนี้
...ส่วน “เสริมสิน สมะลาภา” ไม่แปลกที่เข้าลงทุน NMG แทน เพราะรายนี้ชื่นชอบลงทุนสิ่งพิมพ์เป็นทุนเดิมอยู่แล้ว ก่อนหน้านี้ก็เคยถือ|หุ้นซีเอ็ด ยูเคชั่น (SE-ED) จึงไม่แปลกแต่ที่แปลกน่าจะอยู่ที่ “สุเทพ วงศ์วรเศรษฐ” อดีตมือไฟแนนซ์ บงล.ศรีมิตร เข้าไปร่วมซื้อได้ไง???? สงสัยจริง ซึ่งเจ้าตัวยืนยันตัวจริงของจริง คิดลงทุนยาวๆ